Daut Berisha

Daut Berisha (1946–2023) ishte një piktor  i njohur shqiptar nga Kosova, i lindur në Pejë. Ai kreu shkollimin fillor dhe të mesëm në vendlindje, ndërsa arsimimin e lartë e vazhdoi në Akademinë e Arteve Aplikative në Beograd. Studimet pasuniversitare i përfundoi në Akademinë e Arteve të Bukura në Paris, qytet që luajti një rol të rëndësishëm në karrierën dhe krijimtarinë e tij artistike.

Që prej vitit 1973, Berisha mori pjesë në ekspozita të përbashkëta me artistë francezë, duke ekspozuar në vende prestigjioze si “Grande Palais” dhe galeria “Ires Clert” në Paris. Punimet e tij u shfaqën gjithashtu në qytete të ndryshme ndërkombëtare, si Paris (1977, 1979), Mont la Jolie (1979), Nansy (1982), Vale de Bravo, Meksikë (1982) dhe Los Anxhelos, SHBA. https://newsbomb.al/mjeshter-i-piktures-ndahet-nga-jeta-ne-moshen-76-vjecari-daut-berisha/

Vepra e tij artistike ka në qendër njeriun dhe portretin, duke pasqyruar emocione të thella dhe një ndjeshmëri të veçantë njerëzore. Stili dhe qasja e tij në pikturë e bënë atë një figurë të shquar në artin bashkëkohor shqiptar.

Daut Berisha ndërroi jetë në janar 2023,https://gazetainfokus.com/vjosa-osmani-ngushellon-familjen-e-piktorit-daut-berisha-ai-ishte-emer-i-shquar-ne-boten-e-artit/https://fr.artprice.com/artiste/1149741/daut-berisha/ duke lënë pas një trashëgimi të pasur artistike që vazhdon të vlerësohet në botën e artit.

 Burime 

Kategoria:Biografi shqiptare
Kategoria:Piktorë shqiptarë
Kategoria:Shqiptarë të Kosovës
Kategoria:Lindje 1946
Kategoria:Vdekje 2023
Kategoria:Njerëz nga Peja